ສຫລ ​ຕັ້ງ​ຂໍ້​ຫາ ​ຊາຍ​ໜຸ່ມ​ 3 ຄົນ ຂັດຂວາງ​ ກະບວນ​ ຍຸຕິ​ທໍາ
Authorities arrest two Kazakh nationals and an American who attended same Massachusetts college as accused bomber Dzhokhar Tsarnaev
ສະຫະລັດໄດ້ຕັ້ງຂໍ້ຫາຕໍ່ຊາຍໜຸ່ມສາມຄົນວ່າຂັດຂວາງກະບວນ ການຍຸຕິທໍາໃນການສືບສວນສອບສວນເຫດການວາງລະເບີດຢູ່ ບ່ອນແຂ່ງຂັນແລ່ນທົນມາຣາທອນຢູ່ນະຄອນບອສຕັນ ທີ່ຍັງຜົນ ໃຫ້ມີຄົນບາດເຈັບລົ້ມຕາຍນັ້ນ ເມືອວັນພຸດວານນີ້ ບັນດາເຈົ້າໜ້າທີ່ໄດ້ຈັບກຸມຊາວ ກາຊັກ ສະຖານສອງຄົນແລະຊາວອະເມຣິກັນຄົນນຶ່ງ ທີ່ໄດ້ເຂົ້າຮຽນ ຢູ່ໃນວິທະຍາໄລ Massachusetts ແຫ່ງດຽວກັນກັບ ທ້າວ Dzhokhar Tsarnaev ຜູ້ທີ່ຖືກກ່າວຫາ ເປັນຜູ້ວາງ ລະເບີດໃນເຫດການດັ່ງກ່າວ ເຂົາເຈົ້າໄດ້ຖືກກ່າວຫາວ່າ ໃຫ້ການຊ່ວຍເຫຼືອທ້າວ Tsarnaev ຫຼັງຈາກໄດ້ມີການວາງ ລະເບີດ 2 ລູກໃນວັນທີ 15 ເມສາຜ່ານມາ ທີ່ເຮັດໃຫ້ 3 ຄົນເສຍຊີວິດແລະ 260 ກວ່າຄົນໄດ້ຮັບບາດເຈັບ ຊາວກາຊັກສະຖານທັງສອງຄື ທ້າວ Dias Kadyrbayev ແລະທ້າວ Azamat Tazhayakov ບໍ່ໄດ້ຮັບການປະກັນຕົວ ແລະຈະຢູ່ໃນຄຸກໄປ ຢ່າງໜ້ອຍຈົນກວ່າການໄປ ປະກົດຕົວຕໍ່ສານໃນຕໍ່ໜ້ານີ້ ຜູ້ຕ້ອງສົງໄສ ຄົນທີ່ສາມ ຄືທ້າວ Robel Phillipos ສັນຊາດອະເມຣິກັນ ຖືກສັ່ງໃຫ້ເຈົ້າໜ້າທີ່ກັກໂຕໄວ້ ເພື່ອລໍຖ້າການໄປປະກົດຕົວຢູ່ສານ ບັນດານັກສືບສວນສອບສວນຂອງລັດຖະບານກາງສະຫະລັດ ກ່າວຫາບຸກ ຄົນທັງສາມວ່າ ເປັນຜູ້ສົມຮູ້ຮ່ວມຄິດເພື່ອທໍາລາຍຄອມພິວເຕີແລັບທ໊ອບ ແລະຖົງພາຍ ທີ່ບັນຈຸບັ້ງໄຟດອກ ທີ່ເປັນຂອງທ້າວ Tsarnaev ທັງສາມ ຄົນດັ່ງກ່າວປະເຊີນກັບການຖືກຈໍາຄຸກ ແລະຖືກ ປັບໃໝ ດ້ວຍເງິນຈໍານວນ ຫຼວງຫຼາຍ ຖ້າຫາກຖືກພົບເຫັນວ່າ ມີຄວາມຜິດ